12. ฐานะการเงินและผลการดำเนินงาน

12.1 ผู้สอบบัญชีและนโยบายบัญชีที่สำคัญ

1. ผู้สอบบัญชี : นายรุทร เชาวนะกวี ผู้สอบบัญชีรับอนุญาต เลขที่ 3247 หรือ

นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

เลขที่ 193/136-137 ชั้น 23 อาคารเลครัชดา

ถนนรัชดาภิเษกตัดใหม่ แขวงคลองเตย เขตคลองเตย

กรุงเทพมหานคร

โทรศัพท์ : 264-0777 โทรสาร : 264-0789-90

2. สรุปรายงานการตรวจสอบของผู้สอบบัญชี

ปี 2542 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2542 งบกำไรขาดทุนรวม งบกำไรสะสมรวม
งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และได้ตรวจสอบงบการเงินเฉพาะของบริษัทหลักทรัพย์ ซีมิโก้ จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2542
ผลการดำเนินงาน การเปลี่ยนแปลงในส่วนของผู้ถือหุ้น
และกระแสเงินสดสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และของบริษัทหลักทรัพย์ ซีมิโก้ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไปในประเทศไทย

ข้าพเจ้าได้รายงานไว้เมื่อวันที่ 22 มกราคม 2542
โดยได้แสดงความเห็นอย่างมีเงื่อนไขต่องบการเงินสำหรับปีสิ้นสุดวันที่ 31 ธันวาคม 2541
ซึ่งนำมาแสดงเปรียบเทียบว่า :-

ก) ยกเว้นมูลค่าของเงินลงทุนในหุ้นสามัญของบริษัทแห่งหนึ่งจำนวนประมาณ 27 ล้านบาท
ซึ่งได้บันทึกตามราคาทุนที่ได้มา มูลค่าสินทรัพย์สุทธิตามงบการเงิน ณ วันที่ 31 ธันวาคม 2539
ของบริษัทแห่งนั้นมีมูลค่าสูงกว่าราคาทุนที่ได้มาจำนวนประมาณ 14 ล้านบาท ณ วันที่ 31 ธันวาคม
2541 บริษัทฯ ยังไม่ได้รับข้อมูลและงบการเงินที่ตรวจสอบแล้วของบริษัทดังกล่าวเพิ่มเติม
เนื่องจากสภาพเศรษฐกิจในปี 2541 บริษัทฯ
ได้มีการพิจารณาปรับมูลค่าของเงินลงทุนดังกล่าวลดลงเป็นจำนวนประมาณ 5.4 ล้านบาท
(อย่าไรก็ตาม บริษัทฯ ได้ตั้งสำรองเผื่อการลดมูลค่าของเงินลงทุนดังกล่าวแล้วทั้งจำนวนในปี
2542)

ข) ยกเว้นการที่งบการเงินรวมไม่ได้รวมงบการเงินของบริษัทย่อยและกลุ่มของบริษัทย่อยแห่งหนึ่ง
(ซึ่งมีมูลค่าสินทรัพย์สุทธิเป็นจำนวน 13 ล้านบาท) เนื่องจากฝ่ายบริหารของบริษัทฯ
มีความตั้งใจที่จะขายเงินลงทุนนี้ออกไปในอนาคตอันใกล้ และการที่บริษัทฯ
มิได้บันทึกเงินลงทุนในบริษัทย่อยตามวิธีส่วนได้เสียเนื่องจากไม่ได้รับงบการเงินรวมของบริษัทเหล่านั้น
อย่างไรก็ตาม บริษัทฯ
ได้ปรับมูลค่าเงินลงทุนดังกล่าวให้ลดลงตามผลขาดทุนของบริษัทร่วมแห่งหนึ่งของบริษัทย่อยซึ่งคำนวณจากงบการเงิน
ณ วันที่ 30 กันยายน 2541
ที่จัดทำโดยฝ่ายบริหารของบริษัทร่วมโดยยังไม่ผ่านการตรวจสอบโดยผู้สอบบัญชี (อย่างไรก็ตาม
บริษัทฯ ได้จำหน่ายเงินลงทุนในบริษัทย่อยดังกล่าวออกไปแล้วในระหว่างปี 2542)

ปี 2543 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2543 และ 2542 งบกำไรขาดทุนรวม
งบกำไรสะสมรวม งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทหลักทรัพย์ ซีมิโก้ จำกัด
(มหาชน) และบริษัทย่อย และได้ตรวจสอบงบการเงินเฉพาะของบริษัทหลักทรัพย์ ซีมิโก้ จำกัด
(มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2543 และ 2542
ผลการดำเนินงานการเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของแต่ละปีของบริษัทหลักทรัพย์
ซีมิโก้ จำกัด (มหาชน) และบริษัทย่อย และงบการเงินเฉพาะของบริษัทหลักทรัพย์ ซีมิโก้ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ปี 2544 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2544 และ 2543 งบกำไรขาดทุนรวม
งบกำไรสะสมรวม
งบแสดงการเปลี่ยนแปลงในส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทหลักทรัพย์
ซีมิโก้ จำกัด (มหาชน) และบริษัทย่อย และได้ตรวจสอบงบการเงินเฉพาะของบริษัทหลักทรัพย์
ซีมิโก้ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงิน
ดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป ซึ่งกำหนดให้ข้าพเจ้าต้อง
วางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2544 และ 2543
ผลการ ดำเนินงาน
การเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของแต่ละปีของบริษัทหลักทรัพย์
ซีมิโก้ จำกัด (มหาชน) และบริษัทย่อย และงบการเงินเฉพาะของบริษัทหลักทรัพย์ ซีมิโก้ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]12.2 ตารางสรุปงบการเงิน

[]

[]

[]

[]

[]

[]

[]

[]

[]

[]

[]

3.  คำอธิบายและการวิเคราะห์ของฝ่ายจัดการ

1. ภาพรวมของผลการดำเนินงานในปี 2544

  ในปี 2544 บริษัทหลักทรัพย์ ซีมิโก้ จำกัด (มหาชน) มีผลดำเนินงานขาดทุนสุทธิ 185.80
  ล้านบาท มีส่วนแบ่งการตลาดในธุรกิจหลักทรัพย์ร้อยละ 7.98
  และเป็นบริษัทหลักทรัพย์ที่มีปริมาณการซื้อขายหลักทรัพย์ในปี 2544 สูงสุดเป็นอันดับที่ 3

ปัจจัยที่มีผลกระทบต่อการดำเนินธุรกิจ

ปัจจัยภายนอก

  ปัจจัยภายนอกที่มีผลกระทบต่อการดำเนินธุรกิจในปี 2544 ประกอบด้วย

-   ปริมาณซื้อขายหลักทรัพย์เฉลี่ยต่อวันในตลาดหลักทรัพย์แห่งประเทศไทยได้เพิ่มขึ้นจากจำนวน
    3,739.66 ล้านบาท ในปี 2543 เป็น 6,439.83 ล้านบาท ในปี 2544
    (หรือคิดเป็นการเพิ่มขึ้นในอัตราร้อยละ 72.20)

-   การเปิดเสรีการคิดค่าธรรมเนียมซื้อขายหลักทรัพย์ต่อเนื่องจากปี 2543
    ได้ส่งผลอย่างรุนแรงต่อบริษัทหลักทรัพย์
    บริษัทหลักทรัพย์บางแห่งได้ลดค่าธรรมเนียมเหลือร้อยละศูนย์เพื่อใช้เป็นกลยุทธ์ในการขยายส่วนแบ่งการตลาดโดยเร็ว
    ค่าธรรมเนียมโดยเฉลี่ยในธุรกิจหลักทรัพย์จึงลดลงอย่างรวดเร็ว

-   การแข่งขันแย่งชิงบุคลากรด้านการตลาดระหว่างบริษัทหลักทรัพย์ทวีความรุนแรงยิ่งขึ้น
    โดยบริษัทหลักทรัพย์บางแห่งเสนอผลตอบแทนแก่พนักงานการตลาดในอัตราส่วนร้อยละ 80
    ของรายได้จากค่าธรรมเนียม
    ส่งผลให้ค่าใช้จ่ายของบริษัทหลักทรัพย์ในรูปของเงินเดือนและโบนัสที่ให้แก่เจ้าหน้าที่การตลาดยังอยู่ในระดับที่สูง
    แม้รายได้จากค่าธรรมเนียมของบริษัทจะเพิ่มขึ้น

-   นักลงทุนในต่างประเทศไม่มีความเชื่อมั่นที่จะลงทุนในตลาดหลักทรัพย์ไทย
    เนื่องจากขนาดของตลาดโดยรวมเล็กมากจนไม่น่าสนใจ ประกอบกับภาวะเศรษฐกิจที่ชะงักงัน
    ต่างประเทศจึงชะลอการลงทุนส่งผลให้ตลาดหลักทรัพย์อยู่ในสภาพที่ซบเซา

-   มีสถาบันการเงินและบริษัทหลักทรัพย์ชั้นนำในต่างประเทศเข้ามาถือครองบริษัทหลักทรัพย์ไทยเพิ่มขึ้น
    เป็นจำนวน 18 บริษัทในปัจจุบันจากบริษัทหลักทรัพย์ทั้งสิ้น 27 แห่ง
    โดยบริษัทหลักทรัพย์ข้ามชาติเหล่านี้ล้วนแต่เป็นบริษัทหลักทรัพย์ขนาดใหญ่และมีชื่อเสียงในประเทศของตนเอง
    จึงมีความต้องการที่จะมาสร้างฐานธุรกิจในประเทศไทยโดยเร็ว
    ส่งผลให้เกิดการแข่งขันที่รุนแรง
    โดยเป็นการแข่งขันที่มีรูปแบบหลากหลายตามแบบฉบับของบริษัทหลักทรัพย์ต่างชาตินั้น ๆ

ปัจจัยภายใน

  ในระหว่างปี 2544 บริษัทได้ดำเนินการต่าง ๆ ดังต่อไปนี้

-   เปิดสาขาในประเทศเพิ่มขึ้น 3 แห่ง ได้แก่ สาขาฉะเชิงเทรา สาขาสินธร และสาขาเพลินจิต

-   ควบคุมต้นทุนและลดต้นทุนให้อยู่ในระดับที่เหมาะสมเพื่อรองรับการเปิดเสรีค่าธรรมเนียม

-   การแข่งขันและจำนวนงานด้านวาณิชธนกิจและตราสารหนี้
    โดยทั้งสองหน่วยงานมีรายได้ลดลงร้อยละ 6.61 และร้อยละ 99.40 ตามลำดับ

-   เป็นหนึ่งในบริษัทหลักทรัพย์เพียงไม่กี่บริษัทที่ดำเนินธุรกิจซื้อขายหลักทรัพย์ผ่าน Internet

แนวโน้มธุรกิจหลักทรัพย์และการเตรียมพร้อมสำหรับอนาคต

  ท่ามกลางการแข่งขันที่รุนแรงจากการเปิดเสรีค่าธรรมเนียม
  และการรุกของบริษัทหลักทรัพย์ต่างประเทศ ภายใต้ปริมาณการซื้อขายที่ผันผวน ไม่แน่นอน
  บริษัทหลักทรัพย์ที่จะประสบความสำเร็จในภายภาคหน้าจะต้อง

-   มีส่วนแบ่งการตลาดและฐานลูกค้าที่ใหญ่เพียงพอที่จะแข่งขันได้อย่างมีประสิทธิภาพ

-   มีค่าใช้จ่ายต่ำ เพื่อลดต้นทุนในการดำเนินงาน

-   มีรายได้จากธุรกรรมอื่น ๆ ที่หลากหลาย
    โดยไม่พึ่งพารายได้จากค่านายหน้าซื้อขายหลักทรัพย์แต่เพียงอย่างเดียว

  ผู้บริหารของบริษัทมีความมุ่งมั่นที่จะพัฒนาบริษัทให้เป็นบริษัทที่มีคุณสมบัติข้างต้นโดยเร็ว
  เพื่อให้บริษัทสามารถดำเนินกิจการได้เจริญก้าวหน้าและมั่นคง
  ท่ามกลางสิ่งแวดล้อมที่ไม่เอื้ออำนวยมากนัก

2.  ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

(1) รายได้ธุรกิจหลักทรัพย์

    1.  ค่านายหน้าซื้อ-ขายหลักทรัพย์

  ในปี 2544 มูลค่าการซื้อขายรวมในตลาดหลักทรัพย์แห่งประเทศไทยได้เพิ่มขึ้นร้อยละ 72.20
  จากปี 2543 ส่งผลให้มูลค่าการซื้อขายหลักทรัพย์ของบริษัทฯ เพิ่มขึ้นถึงร้อยละ 267.58

การขยายธุรกิจด้านหลักทรัพย์ได้ขยายฐานลูกค้าไปในกลุ่มลูกค้ารายย่อยมากขึ้น
ส่งผลให้รายได้ค่านายหน้าของบริษัทฯ เพิ่มขึ้นจากปี 2543 เป็นจำนวนถึง 44.92 ล้านบาท
หรือเพิ่มขึ้นคิดเป็นร้อยละ 18.78 แม้ว่าในปี 2544 บริษัทฯ
ได้เผชิญภาวะการแข่งขันด้วยการลดค่านายหน้าอย่างรุนแรง

2.  รายได้ค่าธรรมเนียมและการบริการ

  จากการที่ธุรกิจวาณิชธนกิจมีการแข่งขันสูงและมีลูกค้าจำกัดทำให้บริษัทฯ
  มีรายได้ค่าธรรมเนียมและค่าบริการจากการเป็นที่ปรึกษาในด้านต่าง ๆ
  รวมถึงการเป็นตัวแทนจัดจำหน่ายหลักทรัพย์ทั้งสิ้นในปี 2544 เป็นจำนวนเพียง 45.69 ล้านบาท
  ลดลงจากปีที่ผ่านมาจำนวน 3.24 ล้านบาท หรือลดลงร้อยละ 6.62

3.  ดอกเบี้ยเงินให้กู้ยืม

  ปริมาณการซื้อขายที่เพิ่มขึ้นประกอบกับการที่บริษัทฯ
  ตัดสินใจให้บริการเงินกู้ยืมเพื่อซื้อหลักทรัพย์ตั้งแต่ปลายปี 2543
  ทำให้มีลูกค้าสนใจใช้บริการด้านการกู้เงินเพื่อลงทุนในหลักทรัพย์โดยวิธี Credit Balance
  มากขึ้น ส่งผลให้บริษัทฯ มีรายได้จากการให้กู้ยืมเพิ่มขึ้นจากปีที่ผ่านมาเท่ากับ 8.68 ล้านบาท

4.  กำไรจากการซื้อขายหลักทรัพย์และตราสารหนี้

จากการเปลี่ยนแปลงของนโยบายด้านอัตราดอกเบี้ยของธนาคารแห่งประเทศไทยระหว่างปี 2544
มีผลให้ตลาดตราสารหนี้ซบเซา
จึงทำให้บริษัทฯลดการลงทุนและกิจกรรมทางด้านซื้อ-ขายหลักทรัพย์ประเภทนี้ลง
ซึ่งมีผลให้กำไรจากการขายตราสารหนี้ลดลงจากปี 2543 ถึง 66 ล้านบาท

5.  ดอกเบี้ยและเงินปันผลจากหลักทรัพย์

  จากการที่บริษัทฯ ลดการลงทุนและกิจกรรมทางด้านซื้อขายตราสารหนี้และหน่วยลงทุนลง
  ทำให้รายได้จากดอกเบี้ยและเงินปันผลลดลงเป็นจำนวนถึง 20 ล้านบาท

(2) ค่าใช้จ่ายธุรกิจหลักทรัพย์

    1.  ดอกเบี้ยเงินกู้ยืม

ดอกเบี้ยเงินกู้ยืมจำนวน 0.98 ล้านบาท
ที่เกิดขึ้นเป็นเพียงดอกเบี้ยจากการใช้วงเงินจากการบริหารสภาพคล่องประจำวัน
เพื่อก่อให้เกิดประโยชน์สูงสุดแก่บริษัทฯ

2.  ค่าธรรมเนียมและบริการ

  ค่าธรรมเนียมและบริการจ่ายในปี 2544 จำนวน 37.69 ล้านบาท ประมาณร้อยละ 61.9
  ของค่าธรรมเนียมและบริการจ่ายเป็นค่าใช้จ่ายตัดจ่ายสำหรับใบอนุญาตประกอบกิจการประเภทการจัดจำหน่ายหลักทรัพย์
  จำนวน 20 ล้านบาท และค่าใช้จ่ายตัดจ่ายสมาชิกตลาดหลักทรัพย์แห่งประเทศไทยจำนวน 3.33
  ล้านบาท ซึ่งได้สิ้นสุดในเดือนมกราคม ปี 2544 ส่วนอีกร้อยละ 38.1
  เป็นค่าใช้จ่ายผันแปรตามประเภทของรายได้จากการซื้อขายตราสารหนี้
  การเป็นที่ปรึกษาและจัดจำหน่ายหลักทรัพย์ การเป็นนายหน้าซื้อขายหลักทรัพย์
  (รายละเอียดดูได้จากหมายเหตุประกอบงบการเงินข้อ 18)

(3) รายได้อื่น ๆ

  รายได้อื่น ๆ ของบริษัทฯ ส่วนใหญ่มาจากรายได้ค่าเช่าและการปรับปรุงรายการ

  (4) ค่าใช้จ่ายดำเนินงาน

-   รายการค่าใช้จ่ายที่มีสัดส่วนสูงเมื่อเทียบกับค่าใช้จ่ายดำเนินงานรวม ได้แก่
    ค่าใช้จ่ายเกี่ยวกับพนักงานและค่าใช้จ่ายเกี่ยวกับอาคารสถานที่และอุปกรณ์ ซึ่งมีสัดส่วนร้อยละ
    51.96 และ 20.43 ตามลำดับ โดยค่าใช้จ่ายเหล่านี้เป็นค่าใช้จ่ายกึ่งคงที่กึ่งผันแปรกับรายได้
    จากภาวะรายได้ต่อหน่วยที่มีแนวโน้มลดลง บริษัทฯ
    ได้ดำเนินการลดต้นทุนและค่าใช้จ่ายที่เกินจำเป็นลง
    โดยมีนโยบายในการเตรียมความพร้อมสำหรับการฟื้นตัวไปพร้อม ๆ กัน ดังนั้น
    การลงทุนในค่าใช้จ่ายต่าง ๆ บริษัทฯ
    มีจุดมุ่งหมายเพื่อสร้างรายได้ให้คุ้มค่าเงินลงทุนในอนาคต

-   ค่าใช้จ่ายดำเนินงานในปี 2544 สูงกว่าปี 2543 จำนวน 52.12 ล้านบาท จากรายการสำคัญ
    ๆ ที่เพิ่มขึ้น ดังนี้

-   ค่าใช้จ่ายเกี่ยวกับอาคารสถานที่และอุปกรณ์เพิ่มขึ้น 32.37 ล้านบาท
    ซึ่งเกิดจากขาดทุนจากการตีราคาสินทรัพย์ของบริษัทย่อยถึง 22.2 ล้านบาท
    และที่เหลือเกิดจากการขยายสาขาเพิ่มถึง 3 สาขา ดังที่กล่าวมาข้างต้น

-   ทั้งนี้ ผลขาดทุนจากการตีราคาทรัพย์สินรอการขายของบริษัทฯ เองก็มีถึง 22.18 ล้านบาท
    ซึ่งจากปีที่ผ่านมามีเพียง 2.77 ล้านบาท

(5) กำไร

  อัตรากำไรขั้นต้นคิดเป็นร้อยละ 88.59 ของปี 2544 เพิ่มขึ้นจากปี 2543 คิดเป็นร้อยละ 20.23
  และอัตรากำไรสุทธิของบริษัทฯ ในปี 2544 คิดเป็นร้อยละ -52.38 ลดลงจากปี 2543
  คิดเป็นร้อยละ 7.23 เนื่องจากสาเหตุหลัก ๆ ได้แก่

-   การลดลงของรายได้ธุรกิจหลักทรัพย์สุทธิจำนวน 35.95 ล้านบาท
    อันเป็นผลจากการเปิดเสรีอัตราค่าธรรมเนียมนายหน้าซื้อขายหลักทรัพย์ดังคำอธิบายในข้อ (1)
    ถึงแม้ว่าบริษัทฯ จะมีรายได้ค่านายหน้าเพิ่มขึ้นก็ตาม แต่ในส่วนค่าธรรมเนียมและบริการ
    กำไรจากการซื้อ-ขายหลักทรัพย์ ดอกเบี้ยและเงินปันผลจากหลักทรัพย์กลับลดลงมาก

-   บริษัทฯ มีค่าใช้จ่ายในการดำเนินงานเพิ่มขึ้น 52.12 ล้านบาท
    ซึ่งเกิดจากการขาดทุนจากการตีราคาสินทรัพย์ของบริษัทย่อยเป็นจำนวน 22.2 ล้านบาท
    ผลขาดทุนจากการตีราคาสินทรัพย์รอการขายของบริษัทฯ อีกจำนวน 22.18 ล้านบาท
    และค่าใช้จ่ายเกี่ยวกับอาคารสถานที่และอุปกรณ์ 7.74 ล้านบาท ดังคำอธิบายในข้อ (4)

อย่างไรก็ตาม แม้ว่าบริษัทฯ จะมีผลขาดทุนสุทธิในปี 2544 ถึง 185.80 ล้านบาท แต่บริษัทฯ
ยังคงมีเงินสดสุทธิเมื่อเทียบจากเงินสดสิ้นปี 2543
ดังรายละเอียดในงบกระแสเงินสดสำหรับปีสิ้นสุดวันที่ 31 ธันวาคม 2544

(6) อัตราผลตอบแทนต่อผู้ถือหุ้น

  จากการที่บริษัทฯ มีผลขาดทุนอย่างต่อเนื่องตั้งแต่ปี 2543 มาจนถึงปี 2544 จึงทำให้บริษัทฯ
  ไม่มีนโยบายในการจ่ายเงินปันผล แต่อย่างไรก็ดีถ้าผลประกอบการของบริษัทฯ ดีขึ้น บริษัทฯ
  จะมีการพิจารณาต่อไป

  3. ผลการดำเนินงานเปรียบเทียบกับประมาณการ

  -ไม่มี-

ฐานะการเงิน

1. สินทรัพย์

  1.1 ส่วนประกอบของสินทรัพย์

ณ วันที่ 31 ธันวาคม 2544 บริษัทฯ มีสินทรัพย์รวมจำนวน 1,725.5 ล้านบาท เพิ่มขึ้น 633.77
ล้านบาท หรือเพิ่มขึ้นร้อยละ 58.05 จากจำนวนสินทรัพย์รวม ณ วันที่ 31 ธันวาคม 2543
โดยร้อยละ 80.55 เป็นสินทรัพย์หมุนเวียน ร้อยละ 11.11 เป็นสินทรัพย์ถาวร ร้อยละ 3.82
เป็นสินทรัพย์ไม่มีตัวตน และร้อยละ 4.52 เป็นสินทรัพย์อื่น

  ส่วนประกอบของสินทรัพย์ที่สำคัญที่มีการเปลี่ยนแปลงได้แก่

สินทรัพย์สภาพคล่อง

  อัตราสินทรัพย์สภาพคล่องต่อสินทรัพย์รวม ณ สิ้นปี 2544 เท่ากับร้อยละ 16.4 เทียบกับร้อยละ
  33.41 ณ สิ้นปี 2543
  เนื่องจากการเพิ่มขึ้นของสินทรัพย์รวมอันเกิดจากรายการลูกหนี้ธุรกิจหลักทรัพย์ที่เพิ่มขึ้นมากกว่าเท่าตัวในปี
  2544

สินทรัพย์ไม่มีตัวตน

  ในปี 2544 บริษัทฯ ได้รับอนุญาตให้ประกอบธุรกิจรับประกันการจำหน่าย บริษัทฯ
  จึงได้บันทึกรายการค่าธรรมเนียมใบอนุญาตการจัดจำหน่ายหลักทรัพย์รอตัดบัญชีจำนวน 65.86
  ล้านบาท

  1.2 คุณภาพของสินทรัพย์

  ในการแสดงรายการในงบการเงิน บริษัทฯ
  ได้รับรู้ค่าเผื่อการลดค่าของสินทรัพย์ไว้อย่างครบถ้วนตามมาตรฐานบัญชีและประกาศของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งสามารถสรุปรายการสินทรัพย์สำคัญ ๆ ได้ดังนี้

  ณ 31 ธันวาคม 2544 จำนวนเงินลงทุนของบริษัทฯ มีจำนวน 52.9 ล้านบาท ลดลงจากจากปี
  2543 เป็นจำนวน 91.67 ล้านบาท หรือมีสัดส่วนเป็นร้อยละ 3.07 ของสินทรัพย์รวม
  โดยมีสัดส่วนการลงทุนประมาณร้อยละ 80.13 เป็นเงินลงทุนในหุ้นจดทะเบียนในตลาดหลักทรัพย์
  และร้อยละ 19.86 เป็นเงินลงทุนทั่วไป

ลูกหนี้ธุรกิจหลักทรัพย์และดอกเบี้ยค้างรับ

บริษัทฯ มียอดหนี้ธุรกิจหลักทรัพย์และดอกเบี้ยค้างรับ ณ 31 ธันวาคม 2544 จำนวน 862.75
ล้านบาท ในจำนวนนี้เป็นลูกหนี้ค้างชำระเกิน 30 วัน จำนวน 268 ล้านบาท ซึ่งบริษัทฯ
ได้ตั้งสำรองค่าเผื่อหนี้สงสัยจะสูญครบถ้วนตามมาตรฐานบัญชีแล้ว บริษัทฯ
ได้ดำเนินการติดตามหนี้เหล่านี้อย่างใกล้ชิดมาโดยตลอด
โดยบริษัทฯพยายามยึดหลักการเจรจาประนอมหนี้ควบคู่กันไปกับการดำเนินการทางกฎหมาย ณ 31
ธันวาคม 2544 บริษัทฯ ได้ดำเนินการทางกฎหมายต่อลูกหนี้เหล่านี้ไปแล้วจำนวน 266.75 ล้านบาท
คิดเป็นร้อยละ 99.53 ของลูกหนี้ธุรกิจหลักทรัพย์ที่มีปัญหาทั้งสิ้น โดยจำนวน 59.52 ล้านบาท
อยู่ระหว่างการดำเนินคดี และจำนวน 207.23 ล้านบาท ศาลได้ตัดสินให้บริษัทฯ ชนะ
และอยู่ระหว่างการบังคับคดี

2. สภาพคล่อง

  2.1 กระแสเงินสด

เงินสดและรายการเทียบเท่าเงินสด ณ 31 ธันวาคม 2544 มีจำนวน 243.06 ล้านบาท
มากกว่าเงินสดและรายการเทียบเท่าเงินสด ณ 31 ธันวาคม 2543 ซึ่งมีจำนวน 229.40 ล้านบาท
โดยสัดส่วนกระแสเงินสดได้มาและใช้ไปในกิจกรรมต่าง ๆ ดังนี้

  -------------------------------------------------- --------------------
                                                     ล้านบาท

  เงินสดสุทธิได้มาจากกิจกรรมดำเนินงาน                      (40.26)

  เงินสดสุทธิได้มาจากกิจกรรมลงทุน                          49.51

  เงินสดสุทธิใช้ไปในกิจกรรมจัดหาเงิน                        4.41

  เงินสด + รายการเทียบเท่าเงินสดเพิ่มขึ้นสุทธิ                 13.66
  -------------------------------------------------- --------------------

จะเห็นได้ว่าผลดำเนินงานในปี 2544 ที่ขาดทุนถึง 185.80 ล้านบาท
ไม่มีผลอย่างมีนัยสำคัญต่อกระแสเงินสดของบริษัทฯ แต่อย่างใด นอกจากนี้ บริษัทฯ
ยังไม่มีรายจ่ายลงทุนที่ก่อให้เกิดภาระผูกพันซึ่งอาจมีผลต่อฐานะการเงินของบริษัทฯ ในอนาคต

2.  อัตราส่วนสภาพคล่องที่สำคัญ

บริษัทฯ มีความเพียงพอของสภาพคล่องสูง โดยพิจารณาได้จากอัตราส่วนสภาพคล่องที่สำคัญ ๆ ณ 31 ธันวาคม 2544 เปรียบเทียบกับ 31 ธันวาคม 2543 ดังนี้

  ---------------------------------------------- ------------ -----------
                                                 2544         2543

  อัตราส่วนสินทรัพย์สภาพคล่องต่อเงินกู้ (เท่า)              19,499.2     96,363.8

  อัตราส่วนสินทรัพย์สภาพคล่องต่อสินทรัพย์รวม (%)           16.4         33.4

  เงินกองทุนสภาพคล่องสุทธิ (NCR) (%)                  40           184
  ---------------------------------------------- ------------ -----------

นอกจากนี้ ปัจจุบันบริษัทฯ ไม่มีหนี้สินใด
นอกจากวงเงินเบิกเกินบัญชีเพื่อประโยชน์ในการบริหารเงินเท่านั้น

3. รายจ่ายลงทุน

  ในปี 2544 บริษัทฯ มีรายจ่ายลงทุนที่สำคัญ ๆ 3 รายการ คือ

1.  รายจ่ายลงทุนในการขยายสาขา

โดยในปี 2544 บริษัทฯ ได้เปิดสาขาไปแล้ว 3 สาขา คิดเป็นเงินลงทุนทั้งสิ้น 39.23 ล้านบาท
ทั้งนี้ บริษัทฯ มีวัตถุประสงค์เพื่อขยายฐานลูกค้าและฐานรายได้
โดยแต่ละสาขาจะต้องสามารถหารายได้เพียงพอสำหรับค่าใช้จ่ายในการดำเนินงาน

2.  รายจ่ายลงทุนในค่าธรรมเนียมใบอนุญาตการจัดจำหน่ายหลักทรัพย์

เพื่อเป็นการขยายขอบเขตการดำเนินธุรกิจ บริษัทฯ
ขออนุญาตเพื่อประกอบธุรกิจหลักทรัพย์ประเภทการจัดจำหน่ายหลักทรัพย์
และได้รับอนุญาตให้ประกอบธุรกิจดังกล่าวได้เมื่อวันที่ 18 เมษายน 2543 ทั้งนี้ บริษัทฯ
มีภาระต้องจ่ายค่าธรรมเนียมใบอนุญาตจำนวน 100 ล้านบาท โดยแบ่งชำระไม่เกิน 5 ปี ในปี
2544 บริษัทฯ ได้ชำระค่าธรรมเนียมไปแล้วจำนวน 40 ล้านบาท

แต่เนื่องจากภาวะเศรษฐกิจที่ตกต่ำในปีที่ผ่านมา ธุรกิจด้านนี้จึงชะลอตัวลงระยะหนึ่ง อย่างไรก็ตาม
จากการสนับสนุนของตลาดหลักทรัพย์แห่งประเทศไทยและตลาดหลักทรัพย์ใหม่
จำนวนบริษัทที่จะเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่จะเพิ่มขึ้น
บริษัทฯ คาดว่าจะสามารถสร้างรายได้จากธุรกิจด้านจัดจำหน่ายหลักทรัพย์เหล่านี้

3.  รายจ่ายลงทุนในระบบ Internet

เพื่อรองรับความเจริญก้าวหน้าทางเทคโนโลยี
และเพิ่มศักยภาพการให้บริการลูกค้าอันจะส่งผลในการเพิ่มรายได้และขยายฐานลูกค้า บริษัทฯ
จึงได้ตัดสินใจลงทุนพัฒนาระบบ Internet โดยบริษัทฯ
คาดว่าผลจากการลงทุนดังกล่าวจะคุ้มค่าอย่างต่อเนื่องในระยะยาวทั้งในด้านเพิ่มรายได้และลดค่าใช้จ่าย

4.  แหล่งที่มาของเงินทุน

  4.1 ความเหมาะสมของโครงสร้างเงินทุน

จากการที่บริษัทฯ ได้ดำเนินการปรับโครงสร้างเงินทุนอย่างต่อเนื่องนับจากปี 2541 เป็นต้นมา
ทำให้อัตราส่วนหนี้สินต่อส่วนของผู้ถือหุ้นลดลงเรื่อย ๆ จาก 1.19 เท่า ณ 31 ธันวาคม 2541 เป็น
0.44 เท่า ณ 31 ธันวาคม 2542 เป็น 0.26 เท่า ณ 31 ธันวาคม 2543 แม้ว่าผลขาดทุนในปี
2544 จะทำให้ส่วนของผู้ถือหุ้นลดลง โดยอัตราส่วนหนี้สินต่อส่วนของผู้ถือหุ้น ณ 31 ธันวาคม 2544
ขึ้นมาเป็น 1.49 เท่า แต่หนี้สินทั้งหมดเป็นหนี้สินหมุนเวียนซึ่งชดเชยด้วยสินทรัพย์หมุนเวียน

  4.2 ส่วนของผู้ถือหุ้น

-   ส่วนของผู้ถือหุ้น ณ 31 ธันวาคม 2544 เป็น 694.16 ล้านบาท ลดลง 173.40 ล้านบาท
    หรือลดลงร้อยละ 19.99 จากส่วนของผู้ถือหุ้น ณ 31 ธันวาคม 2543 ทั้งนี้
    เนื่องจากผลขาดทุนสุทธิสำหรับปี 2544 จำนวน 185.80 ล้านบาท

  4.3 หนี้สิน

บริษัทฯ ไม่มีหนี้สินที่เป็นเงินกู้ยืมที่มีผลผูกพันต่อบริษัทฯ ในอนาคต